На основу Решења Привредног суда у Панчеву, 2.Ст.18/2015 од 23.09.2015.годинe са изменом од 02.10.2015.године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*), Решења о банкротству 2.Ст.18/2015 од 18.11.2015.године и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник стечајног дужника

**ДОО „EKOTAНK“ у стечају из Панчева, ул.Утве Златокриле бр.9**

**ОГЛАШАВА**

**Продају имовине јавним прикупљањем понуда**

|  |  |  |
| --- | --- | --- |
| **Предмет продаје** | **Процењена вредност (дин.)** | **Депозит (дин.)** |
| Покретна имовина стечајног дужника, по целинама, и то:  **1.** Скид са улазним филтерима пумпа BELIN  **2.** Резервоар Cosma silos GP/1993  **3.** Резервоар Energoinvest YUGP/1994  **4.** Пузница Ø300 за транспорт WAM ITA  **5.** СКИД са пумпом за рецикулацију пумпе BELIN  **6.** СКИД за склоп резервоара 1m³ типа BELIN  **7.** СКИД без опреме, метална конструкција  **8.** MIXER WAN за пречишћавање отпадних вода  **9.** Силос 37,8m³ са цевима за пуњење  **10.** Надземни челични резервоар 5m³  **11.** Контејнер  **12.** Измењивач топлоте  **13.** Филтерски склоп  **14.** Цеви за међусобно повезивање  која се у природи налази у Баричу | **90.000,00**  **35.000,00**  **320.000,00**  **180.000,00**  **85.000,00**  **125.000,00**  **10.000,00**  **380.000,00**  **320.000,00**  **90.000,00**  **95.000,00**  **150.000,00**  **100.000,00**  **50.000,00** | **18.000,00**  **7.000,00**  **64.000,00**  **36.000,00**  **17.000,00**  **25.000,00**  **2.000,00**  **76.000,00**  **64.000,00**  **18.000,00**  **19.000,00**  **30.000,00**  **20.000,00**  **10.000,00** |

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 1**0.000,00 динара*.*** Профактура се може преузети на адреси стечајног управника Светлане Пандуров у Панчеву, Његошева 1а, први спрат, канц.22, сваког радног дана у периоду од 9 до 14 часова, уз обавезну најаву стечајном управнику(060/366 71 50) или сараднику стечајног управника Горану Јоцићу(063/315 916). Рок за откуп продајне документације је 12.08.2016. године;
2. уплате **депозит** (са позивом на редни број имовинске целине из огласа) на текући рачун стечајног дужника бр:**355-0003200461933-55** код банке „Војвођанска банка“ ад, Нови Сад, или положе неопозиву првокласну банкарску гаранцију наплативу на први позив, најкасније **5 дана** пре одржавања продаје (рок за уплату депозита је 17.08.2016.године). У случају да се као депозит положи првокласна банкарска гаранција, оригинал исте се ради провере мора доставити **искључиво лично** стечајном управнику или сараднику стечајног управника Горану Јоцићу, Његошева 1а, први спрат, канц.22, канцеларија стечајног управника Светлане Пандуров, најкасније 17.08.2016.године до 15:00 часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 17.10.2016. године.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању, иста се налази у Баричу и може се разгледати након откупа продајне документације, сваким радним даном од 9 до 16 часова, а најкасније 5 дана пре заказане продаје (уз претходну најаву стечајном управнику или сараднику стечајног управника два дана раније).

**Затворене понуде достављају се на адресу: стечајни управник Светлана Пандуров, 26000 Панчево, Његошева 1а, први спрат, канц.22.**

**Крајњи рок за достављање понуда је 22.08.2016.године до 10:30 часова.**

**У разматрање ће се узети само понуде у писаној форми, достављене у запечаћеним ковертама, са назнаком на коверти „Понуда за куповину технолошке опреме – целина бр.\_\_'' и називом стечајног дужника, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану безусловну понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, број имовинске целине на коју се понуда односи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се дана** **22.08.2016. године у 11:00 часова** на адреси: **Привредни суд у Панчеву**, **Панчево, ул.Војводе Радомира Путника бр.13-15, судница бр.114, први спрат,** у присуству комисије за отварање понуда. Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила поступка јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача Одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност Одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција.

Купопродајни уговор у форми одређеној законом се потписује у року од **3 радна дана** од дана пријема обавештења о прихватању понуде, под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **5 дана** од дана закључивања купопродајног уговора у законом прописаној форми.

Стечајни управник ће вратити депозит сваком понуђачу чија понуда не буде прихваћена, у року од **3 радна дана**, од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор у форми одређеној законом, или

-буде проглашен за купца, а не уплати купопродајну цену у предвиђеном року и на прописани начин.

Порези и трошкови релизације купопродаје у целости падају на терет купца.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења јавнобележничког записа биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице: стечајни управник Светлана Пандуров, контакт телефон: 060/366 71 50 или 063/315 916.